Source: http://mikkeli.cloudnc.fi/fi-FI/Toimielimet/Kaupunginhallitus/Kokous_1022020/Etelaisen_aluekoulun_hankesuunnitelma(28011)
Timestamp: 2020-02-17 23:25:31+00:00
Document Index: 20656183

Matched Legal Cases: ['§ 71', 'kko ', 'kko ', '§ 77', '§ 366', 'kko ']

Kaupunkiympäristölautakunta, 17.12.2019
Vanhusneuvosto, 24.1.2020
Merkitään tiedoksi. Vanhusneuvosto päättää lähettää liitteenä olevan lausunnon tiedoksi kaupunkiympäristölautakunnalle ja edelleen kaupunginhallitukselle.
Merkittiin. Hyväksyttiin.
Hyvinvoinnin ja osallisuuden lautakunta, 22.1.2020
Kaupunginvaltuusto on 18.6.2018 § 71 hyväksynyt kaupunkirakenneselvityksen, jossa on esitetty, että perusopetuksen kouluverkko tiivistetään Kouluverkko 2023 -mallin pohjalta lukuvuoden 2023 - 2024 alkuun mennessä. Toimenpiteenä on päädytty muun muassa siihen, että uusi eteläisen alueen aluekoulu rakennetaan Urpolan koulun tontille. Uuteen yhtenäiskouluun yhdistetään Urpolan koulun luokat 1-6, Moision koulu ja Olkkolan koulu sekä näiden koulujen yläkoululaiset, Sairilan ja Tuppuralan koulujen yläkoululaiset sekä osa Päämajakoulun yläkoululaisista. Lisäksi Urheilupuiston koulu yhdistetään uuteen eteläisen alueen aluekouluun.
Nykyinen Urpolan koulu on sisäilmaongelmainen rakennus, joka vaatisi täydellisen rakenteellisen ja taloteknisen peruskorjauksen, eikä senkään jälkeen voida saada täydellistä varmuutta rakennuksen turvallisuudesta käyttäjille. Peruskorjaus ei mahdollista kaupunkirakenneselvityksen mukaista koulujen yhdistymistä.
Mikkelin kaupunginvaltuusto on hyväksynyt 17.6.2019 § 77 Mikkelin kaupungin 11. kaupunginosan (Urpolan) korttelia 16 koskevan asemakaavan muutoksen/Urpolan koulu.
Asemakaavan muutoksessa alueelle on osoitettu käyttötarkoitusmerkintä (Y) Yleisten rakennusten korttelialue. Korttelialueelle on osoitettu opetustoimintaa ja muita yleisiä toimintoja varten 15 000 k-m² neljään kerrokseen. Vanhalle Urpolan koulun rakennukselle ei ole osoitettu kaavassa suojelumerkintää.
Koulun tilat mahdollistavat luokkamuotoisen oppimisen (kotiluokka) lisäksi projektimaisen työskentelyn pienryhmätiloissa ja käytävien/aulojen työskentelypisteissä.
Rakentamisaikataulu määräytyy kaupunginvaltuuston vuoden 2020 talousarviokäsittelyn yhteydessä.
Eteläinen aluekoulu on linjattu toteutettavaksi perinteisillä urakkamuodoilla (kh 30.9.2019 § 366), joka mahdollistaa paikallisille pk-yrittäjille paremmat osallistumismahdollisuudet hankintaan sekä antaa tilaajalle vahvemman otteen suunnittelun ohjaukseen ja toteutusratkaisujen valintaan. Hankesuunnittelutyöryhmän esityksenä on koulun toteuttaminen jaetulla urakalla, jolloin tilaaja suunnittelee kohteen ja pystyy määrittämään toteutusratkaisut muun muassa toimivuuden, elinkaarikustannusten, talouden ja ympäristöarvojen näkökulmasta.
Hankkeen toteutukseen on kaupungin talousarviossa 3 milj. euroa vuodelle 2020 ja
16 milj. euroa sekä 8,5 milj. euroa taloussuunnitelmavuosille 2021 - 2022. Yhteensä 27,5 milj. euroa.
toteutussuunnittelu ja kilpailutukset 03/2020 - 2/2021
rakentaminen 04/2021 - 4/2023
koulu uusissa tiloissa 08/2023
Asiasta on pyydetty lausunnot hyvinvoinnin- ja osallisuuden lautakunnalta, kasvatus- ja opetuslautakunnalta, joka käsittelee asiaa 23.1.2020, nuorisovaltuustolta, vammaisneuvostolta sekä vanhusneuvostolta.
Hankesuunnitelma liitteenä.
Hyvinnvoinnin ja osallisuuden lautakunta toteaa, että Eteläisen aluekoulun hankesuunnitelma on laadittu yhteistyössä tilapalvelujen kanssa siten, että käyttäjien edustajat ovat olleet suunnittelussa mukana.
Lautakunta pitää tärkeänä sitä, että uuden Eteläisen aluekoulun rakennushanke käynnistyy mahdollisimman pian, jotta oppilaat, nuoret ja henkilöstö pääsevät sisäilmaongelmaisista kiinteistöistä ja väistötiloista terveisiin ja opetussuunnitelman tavoitteita tukeviin tiloihin.
Asiasta on pyydetty lausunnot kasvatus- ja opetuslautakunnalta, hyvinvoinnin- ja osallisuuden lautakunnalta, joka käsittelee asiaa 22.1.2020, nuorisovaltuustolta, vammaisneuvostolta sekä vanhusneuvostolta.
Kasvatus- ja opetuslautakunta toteaa, että Eteläisen aluekoulun hankesuunnitelma on laadittu yhteistyössä tilapalvelujen kanssa siten, että käyttäjien edustajat ovat olleet suunnittelussa mukana.
Merkitään, että kiinteistöjohtaja Jarkko Hyttinen selosti asiaa kasvatus- ja opetuslautakunnalle ja poistui kokouksesta tämän pykälän käsittelyn jälkeen.
Merkitään, että Vesa Nessling saapui tämän pykälän käsittelyn aikana.
Liite Kh Eteläinen aluekoulu, hankesuunnitelma.pdf (pdf, 7032 kt)
Liite Kh Eteläinen aluekoulu, vanhus- ja vammaisneuvostojen lausunto.pdf (pdf, 63 kt)
Liite Kh, Eteläinen aluekoulu, nuorisovaltuuston lausunto .pdf (pdf, 257 kt)